ভাষণের এই পর্যায়ে প্রধানমন্ত্রী শেখ হাসিনা বলেন, আমরা এখানেই থেমে যেতে চাই না, আমাদের লক্ষ্য হচ্ছে ২০৪১ সালের মধ্যে বাংলাদেশ যেন উন্নত-সমৃদ্ধ দেশে পরিণত হয়- অর্থাৎ দক্ষিণ এশিয়ায় সবচেয়ে উন্নত দেশ হবে বাংলাদেশ। এর পাশাপাশি জাতিসংঘ নির্ধারিত সাসটেইনেবল ডেভেলপমেন্ট গোল-এসডিজির স্থায়ী উন্নয়ন প্রক্রিয়ার সঙ্গে বিভিন্ন পঞ্চবার্ষিক পরিকল্পনা এবং ১০ বছর মেয়াদি প্রেক্ষিত পরিকল্পনা রূপায়ণের মাধ্যমে আমরা বাংলাদেশকে নির্দিষ্ট সময়ে কাক্সিক্ষত লক্ষ্যে পৌঁছানোর পরিকল্পনা বাস্তবায়ন করছি। আমরা ইতোমধ্যে আমাদের প্রক্রিয়া শুরু করেছি। ২০৪১ সালে বাংলাদেশকে কেমন বাংলাদেশ হিসেবে দেখতে চাই, সেই পরিকল্পনাও আমরা এখন থেকেই তৈরি করছি।